கேள்வி: நீலமணி தேவி - படைப்புகள் பற்றி நீங்கள் என்ன அறிந்துள்ளீர்கள்?
பதில்: தேவி தனது படைப்புகளுடன் இந்தியாவிலும் வெளிநாட்டிலும் பயணம் செய்துள்ளார். இந்திய விழாவின் ஒரு பகுதியாக சுவீடன் இனவரைவியல் அருங்காட்சியகத்தில் நடந்த ஐந்து இந்திய கைவினைஞர்களின் கண்காட்சி மற்றும் ஆர்ப்பாட்டத்தில் பங்கேற்ற இந்தியக் குழுவில் உறுப்பினராக இருந்துள்ளார். யப்பானின் பல இடங்களில் நடைபெற்ற கண்காட்சிகள் மற்றும் விரிவுரைகளிலும் பங்கேற்றார். கோபேயில் உள்ள ஹைகோ மாகாண கலை அருங்காட்சியகம், (ஆதிவாசியின் கலை), தோக்கியோவில் உள்ள புகையிலை மற்றும் உப்பு அருங்காட்சியகம், டோஜென் அருங்காட்சியகம், ஷிரானே மற்றும் யமனாசி, சைதாமா மாகாண வரலாறு மற்றும் நாட்டுப்புற அருங்காட்சியகம், மற்றும் மிதிலா அருங்காட்சியகம், டோகாமாச்சி மற்றும் நிகாடா (இந்திய ஆதிவாசி கலை கண்காட்சிகள்) போன்ற இடங்களில் இவர் கண்காட்சிகளில் பங்கேற்றார். இவரது படைப்புகளின் விவரங்கள் 1998 ஆம் ஆண்டு இந்திய கைவினைப்பொருட்கள் மற்றும் கைத்தறி ஏற்றுமதிக் கழகத்தால் வெளியிடப்பட்ட “பிற மேதைகள்: இந்தியாவின் ஐந்து சமகால நாட்டுப்புற மற்றும் பழங்குடி கலைஞர்கள்” என்ற புத்தகத்தில் அச்சில் ஆவணப்படுத்தப்பட்டுள்ளன. இந்தப் புத்தகம் கோவா பல்கலைக்கழகம் கல்விப் படிப்புகளுக்கு பரிந்துரைக்கப்பட்ட உரையாகும்.
கேள்வி: நீலமணி தேவி - விருதுகள் பற்றி விளக்கவும்.
பதில்: 1986 ஆம் ஆண்டில் நீலமணி தேவி இந்திய அரசிடமிருந்து கௌரவ சான்றிதழுடன் கைவினைஞருக்கான தேசிய விருது மற்றும் மத்தியப் பிரதேச அரசிடமிருந்து துளசி சம்மான் விருது என இரண்டு விருதுகளைப் பெற்றார். 2005-2006 இன் போது, சுவீடனுக்குச் சென்றபோது ''சமாஜ் கல்யாண் சேவா விருது'' மற்றும் பன்னாட்டு அரிமா சங்கங்கள் சார்பில் ''கர்மயோகி விருது'' ஆகிய இரண்டு விருதுகளைப் பெற்றார். 2007 ஆம் ஆண்டில், இந்திய அரசு பத்மசிறீ விருது வழங்கி இவரை கௌரவித்தது.